Sariwŏn
<s>Sariwon čita se Sarivon (korejski: 사리원시) je grad od 307,764 stanovnika (271,434 u užem centru) na jugu Demokratske Narodne Republike Koreje.</s>

<s>On je administrativni centar Provincije Sjeverni Hwanghae, i deseti grad u zemlji po veličini.</s>

<s>Geografske karakteristike</s>

<s>Sariwon leži na kanalu rijeke Chaeryŏng, nedaleko od granice sa Provincijom Južni Hwanghae.</s><s>Od glavnog grada Pyongyanga udaljen 66 km - južno, a od lučkog Haejua 74 sjeverno.
.</s><s>Grad ima kontinentalnu klimu sa prosječnom temperaturom od -5,1 °C u januaru i 24.3 °C u augustu.</s><s>Administrativno je podjeljen na 31 dongova (kvartova) i 9
ria (sela), tako da 88.2 % njegovih stanovnika živi u urbanim a 11.8 % 
u ruralnim dijelovima.</s>

<s>Historija</s>

<s>Na samom početku vladavine Dinastije Joseon (1392. - 1910.) blokiran je planinski prijevoj Jabi, pa se počeo koristiti prijevoj Tongson, bliži Sariwonu, koji je dobio na važnosti.</s><s>Željeznica je stigla do grada 1905 pa se razvilo rudarstvo na obližnjim planinama, tad su počela nicati i prvi industrijski pogoni prerađujući te rudače.</s><s>Vremenom je postao transportni čvor pruga za Pyongyang, Kaesŏng i Haeju.</s><s>Na samom početku Japanske okupacije 1912. provincijski administrativni centar je preseljen iz Pongsana u Sariwon.</s><s>U to vrijeme podignuta je prva predionica svile.</s><s>Grad je počeo rasti tako da je pred kraj Japanske okupacije imao je 50 000 stanovnika, zbog tog je 1947. dobio i status grada.</s><s>Za Korejskog rata 95 % grada bilo je razrušeno.</s>

<s>Veliki doprinos razvoju, bilo je prokapanje kanala od rijeke Chaeryŏng do centra grada - 1954., na taj način postao je i luka za manje brodove, istovremeno su formirana i dva jezera u samom centru, koja danas služe rekreaciju.</s><s>Tvornica cigareta počela je sa radom 1969.</s><s>Najveći privredni pogon tvornica umjetnih gnojiva i potaše podignut je između 1986-1990 uz pomoć SSSR-a.</s>

<s>Znamenitosti
Atrakcije Sariwona su hram Songbul sa petokatnom pagodom podignut 898. rekonstruiran za Dinastije Goryeo u podnožju brda Chonsong.</s><s>Zatim utvrda Jongban izgrađena za dinastije Dinastije Goryeo (rekonstruirana 1632-1635) sa 12 km bedema.</s>

<s>U samom gradu je 2007. otvorena Ulica narodnih običaja, koja upoznaje posjetioce sa tradicionalnim koreanskim jelima, pićima, nošnjama i životom.</s>

<s>Privreda i obrazovanje</s>

<s>Sariwon je prvenstveno centar bogatog poljoprivrednog kraja, dolina rijeke Chaeryŏn (Jaeryong) odavnina je poznata kao jedna od najvećih korejskih žitnica.</s><s>Dobro navodnjavana daje velike količine riže.</s>

<s>tvornice u gradu proizvode; traktore, alat za poljoprivredu, mašine, tekstil, cigarete i građevinski materijal.</s><s>Sariwon je i sjedište Univerziteta sa 10 fakulteta, od kojih su najpoznatiji; agronomski, medicinski i geološki.</s><s>Pored toga ima i institute posvećene agronomiji i stočarstvu.</s>

<s>Pobratimski gradovi</s>

<s>Lahore, Pakistan
  Szekesfehervar, Mađarska
  Rafael Lara Grajales, Meksiko</s>

<s>Izvori</s>

<s>Vanjske veze</s>

<s>[https://www.mansudae-korea.com/sariwon Sariwon [사리원시]</s>

<s>Gradovi u Sjevernoj Koreji</s>

